1.6.2022 г.
BG
Официален вестник на Европейския съюз
L 150/71
ПРИЛОЖЕНИЕ
Приложение III към Регламент за изпълнение (ЕС) 2020/2235 се изменя, както следва: а) в глава 1, в образеца на ветеринарен здравен/официален сертификат за въвеждане в Съюза на прясно месо, предназначено за консумация от човека, с изключение на механично отделено месо, от домашни говеда (образец BOV), в забележките към част I поле I.27 се заменя със следното: „Поле I.27: Използвайте съответния код по Хармонизираната система (ХС): 02.01, 02.02, 02.06, 05.04 или 15.02.
Описание на пратката: „Естество на стоката“: посочете „цял кланичен труп“, „половин кланичен труп“, „четвърт кланичен труп“, „карантия“ или „разфасовки“.
„Вид обработка“: ако е целесъобразно, посочете „обезкостено“, „с кост“ и/или „зряло“.
Ако месото е замразено, посочете датата на замразяване (мм/гг) на разфасовките/парчетата.“ б) глави 33—35 се заменят със следното: „ГЛАВА 33 ОБРАЗЕЦ НА ВЕТЕРИНАРЕН ЗДРАВЕН/ОФИЦИАЛЕН СЕРТИФИКАТ ЗА ВЪВЕЖДАНЕ В СЪЮЗА НА СУРОВО МЛЯКО, ПРЕДНАЗНАЧЕНО ЗА КОНСУМАЦИЯ ОТ ЧОВЕКА (ОБРАЗЕЦ MILK-RM)